Разумно е да се очаква, че ефектът в храните ще бъде наблюдаван и във фуражите, когато те се използват в сравними концентрации и при сходни условия.
 (10)
 В становището си от 16 ноември 2011 г. (10) Органът заключи, че при предложените условия на употреба пропионовата киселина, натриевият пропионат, калциевият пропионат и амониевият пропионат не се отразяват неблагоприятно върху здравето на животните и безопасността на потребителите, нито върху околната среда. Той също така заключи, че пропионовата киселина, натриевият пропионат, калциевият пропионат и амониевият пропионат са корозивни за кожата, лигавиците и очите. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавките. Органът също така заключи, че пропионовата киселина, натриевият пропионат, калциевият пропионат и амониевият пропионат могат да имат потенциал да действат като консерванти във фуражите.
 (11)
 В становищата си от 17 септември 2014 г. (11), 11 март 2015 г. (12), 18 март 2020 г. (13), 7 май 2020 г. (14), 19 март 2020 г. (15), 24 октомври 2014 г. (16) и 7 май 2020 г. (17) Органът заключи, че при предложените условия на употреба мравчената киселина, натриевият формат, калциевият формат и амониевият формат не се отразяват неблагоприятно върху здравето на животните и безопасността на потребителите, нито върху околната среда. Той също така заключи, че мравчената киселина, натриевият формат и амониевият формат са корозивни. Калциевият формат и натриевият формат не дразнят кожата, но са леко дразнещи за очите и са дразнещи за дихателните пътища с потенциал за сенсибилизация. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавките. Органът също така заключи, че мравчената киселина, натриевият формат, калциевият формат и амониевият формат имат потенциала да действат като консерванти във фуражите.
 (12)
 В становищата си от 9 юли 2015 г. (18), 5 юли 2017 г. (19) и 12 ноември 2019 г. (20) Органът заключи, че при предложените условия на употреба млечната киселина, получена от Bacillus coagulans (LMG S-26145 или DSM 23965), Bacillus smithii (LMG S-27890) или Bacillus subtilis (LMG S-27889), и калциевият лактат не се отразяват неблагоприятно върху здравето на животните и безопасността на потребителите, нито върху околната среда. Той също така заключи, че млечната киселина е дразнител за очите, корозивна е за кожата и дразни дихателните пътища. Калциевият лактат следва да се счита за дразнител за кожата, очите и дихателните пътища. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавките. Органът също така стигна до заключението, че тъй като млечната киселина и калциевият лактат се използват като консерванти в храни, е разумно да се очаква, че ефектът, наблюдаван в храните, ще бъде наблюдаван и във фуражите, когато тези добавки се използват в сравними концентрации и при сходни условия.
 (13)
 Органът не счита, че са необходими специални изисквания за мониторинг след пускането на пазара. Той